PORT มอบอุปกรณ์การแพทย์กว่า 60 รพ. ร่วมฝ่าวิกฤต “โควิด-19”
PORT มอบอุปกรณ์การแพทย์กว่า 60 รพ. ร่วมฝ่าวิกฤต “โควิด-19”
PORT มอบอุปกรณ์การแพทย์กว่า 60 รพ. ร่วมฝ่าวิกฤต “โควิด-19”
17 เม.ย. 2563

นางเสาวคุณ ครุจิตร ประธานเจ้าหน้าที่บริหาร บริษัท สหไทย เทอร์มินอล จำกัด (มหาชน) หรือ PORT ระบุว่า บริษัทได้มอบหน้ากากอนามัย เจลล้างมือ หมวก ชุดคลุมผ่าตัด และ กระบังป้องกันใบหน้า (Face shield) ที่ทางบริษัทฯจัดทำขึ้นจากการร่วมมือร่วมใจของพนักงาน บริษัทและบริษัทในเครือทุกบริษัท
โดยมอบให้กับโรงพยาบาลและโรงพยาบาลส่งเสริมสุขภาพตำบลใกล้เคียง 13 แห่ง อาทิเช่น โรงพยาบาลสมุทรปราการ โรงพยาบาลราชประชาสมาสัย และ โรงพยาบาลทั่วทุกภูมิภาคอีกกว่า 50 แห่ง  ตั้งแต่ต้นเดือนมีนาคมเรื่อยมาจนถึงตอนนี้และยังคงทยอยจัดส่งเพิ่มเติม
ทั้งนี้จากสถานการณ์แพร่ระบาดของเชื้อไวรัส COVID-19 ที่ส่งผลกระทบต่อความเป็นอยู่ของประชาชน และภาพรวมของเศรษฐกิจในประเทศขณะนี้  ทางบริษัทมีความห่วงใยต่อพนักงาน ลูกค้า ผู้ถือหุ้น ชุมชน และสังคม ซึ่งที่ผ่านมาก็ได้มีมาตรการเพื่อดูแลพนักงาน ลูกค้าผู้มาติดต่องาน และผู้ถือหุ้น นอกจากนี้ยังได้ส่งความห่วงใยนี้ให้กับชุมชนใกล้เคียง และให้กำลังใจทีมแพทย์และพยาบาลอีกด้วย